Læsetips fra læsekreds til læsekreds 2017

Her er de bøger, som læsekredsene i Vejle Kommune har peget på som de bedste, de/I har læst i læseklubberne det forgangne år. God fornøjelse med læsningen!

**Pontoppidan, Henrik: Lykke-Per**  
Gyldendal, - 2 bind.   
Udviklingsroman fra 1863 til omkring 1900 om den jyske præstesøn Per Sidenius' søgen efter det lykkelige liv. Efter en svær opvækst i det religiøse hjem vælger Per i protest at studere til ingeniør i København og kappe enhver forbindelse til familien. [[...]](javascript:void(0);) I hovedstaden kaster han sig derefter ud i livet som åbner sig i alle dets afskygninger og møder kærlighedens mange ansigter

Originaludgave 1898-1904

**Kidd, Sue Monk: Biernes hemmelige liv**

Bazar, 2004. - 374 sider

Den 14-årige hvide Lily Owens er stukket hjemmefra af flere gode grunde. Hun finder ved et mirakel fred og forsoning hos en lille gruppe sorte kvinder, der producerer honning og praktiserer næstekærlighed

**Rosnay, Tatiana de: Sarahs nøgle**

Bazar, 2008. - 343 sider

I 1942 deporterede det franske politi tusindvis af jøder, bl.a. den 10-årige Sarah, der mirakuløst overlevede. Men med en uendelig stor sorg. I 2002 leder journalisten Julia historien frem og bliver så grebet af den, at hun må følge den til ende

**Bang, Herman: Ludvigsbakke**

Gyldendal. - 274 sider

En ung sygeplejerske, datter af godsforvalteren på Ludvigsbakke, møder barndomsvennen, arvingen til herregården og ofrer alt for sin forelskelse i ham

Originaludgave: 1896

**Ahrnstedt, Simona: Ægtepagten**  
Punktum, 2011. - 399 sider

Beatrice tvinges ind i et arrangeret ægteskab med en gammel sadistisk greve, selvom hun har tabt sit hjerte til den stenrige Seth. Seth og Beatrice mødes igen og igen men misforstår og sårer hinanden, mens deres kærlighed slår gnister

**Barnes, Julian: Når noget slutter**

Tiderne Skifter, 2011. - 167 sider

Den midaldrende Tony arver en dagbog, som blev skrevet for 40 år siden af vennen Adrian, der begik selvmord. Mens Tony venter på at modtage arven, hvirvles hans tanker ind i fortiden, og kendsgerningerne, som han måske slet ikke husker så præcist, begynder at rumstere

99.4 Andersen, Penpa  
**Frie hjerter : tre tibetanske kvinders kamp for frihed**

forfatter: Penpa Andersen ; forfatter: Heidi Korsgaard

Lindhardt og Ringhof, 2012. - 303 sider, tavler (nogle i farver)

Erindringer om Penpa Andersens mors kamp for sine børns fremtid - om flugten fra Tibet under Kinas besættelse til et liv i frihed. Om sit eget liv, der tager en uventet drejning, da hun møder en dansker Med litteraturhenvisninger og links

**Simonsen, Knud: Brunkul : børster og baroner : en dokumentarisk roman om Danmark i 1940'erne**

Hovedland, 2012. - 348 sider

Dokumentarisk roman. I besættelsestiden kunne man tjene gode penge i brunkulslejerne og samtidig gå i skjul for en tid, hvis man havde brug for det. Martin er en driftig ung mand, som får skabt sig en formue på brunkul på Herningegnen, hvor det hårde slid får adspredelse med druk, kvinder og slagsmål

**Bergsveinn Birgisson: Svar på Helgas brev**

C&K, 2012. - 120 sider

Brevroman fra Island. En gammel fårebonde skriver et langt brev til Helga, som han havde et kort og meget hektisk kærlighedsforhold til og som han hele livet har bevaret en længsel efter

**Sendker, Jan-Philipp: At høre hjertet slå**

Gad, 2013. - 299 sider

Julia Win er netop blevet færdig med sin juridiske embedseksamen, da hendes far forsvinder sporløst fra sit hjem i New York. Efter nogle år finder Julia en ledetråd i et ikke afsendt kærlighedsbrev til en burmesisk kvinde, hvilket fører Julia til Myanmar Oversat efter: The art of hearing heartbeats

**Hislop, Victoria: Tråden**

Bazar, 2013. - 533 sider

Op gennem det 20. århundrede sker der voldsomme ting i Thessaloniki. Først da næsten alt håb synes ude, kan de elskende Dimitri (den rige arving) og Katerina (hittebarnet) få hinanden

**Elton, Ben: To brødre**

Turbulenz, 2013. - 609 sider

To drenge, en arier og en jøde, fødes som brødre på den samme dag i Berlin. I begyndelsen har deres oprindelse ingen betydning, men efterhånden som den politiske agenda ændrer sig, bliver de tvunget til en række fatale beslutninger

**Mondrup, Iben: Godhavn**

Gyldendal, 2014. - 263 sider

Tre danske søskende vokser op i Grønland i 1970'erne. Venskaber og naturen betyder meget for dem, og efterhånden også det andet køn

**Vinn Nielsen, Bent: Den svævende tankbestyrer**

Gyldendal, 2014. - 245 sider

Magnus er tankbestyrer et sted i Vendsyssel, hvor udviklingen er kørt forbi. Han funderer over tilværelsen sammen med sine få ansatte og kunder

**99.4 Lindgren, Astrid**  
Andersen, Jens: Denne dag, et liv : en Astrid Lindgren-biografi

Gyldendal, 2014. - 434 sider, illustreret (nogle i farver)

En biografi om Astrid Lindgrens liv der går bag forfatterskabets facade og skildrer forfatterens tanker og handlinger, kampe, nederlag og sejre, drømme og depressioner. Belyst via hidtil ukendte, mangeårige brevkorrespondancer med blandt andet en tysk kvinde Med litteraturhenvisninger og links

**Lee, Harper: Dræb ikke en sangfugl**

Lindhardt og Ringhof, 2014. - 365 sider

En ni-årig pige fortæller om livet i en lille sydstatsby og om sin fars indsats som sagfører for en uskyldigt anklaget sort

Originaludgave: 1960

**Holst, Kamilla Hega: På træk**

Samleren, 2015. - 293 sider

Roman, der beskriver en ung kvindes personlige deroute i en blanding af sex, svigt og hykleri

**Doerr, Anthony: Alt det lys vi ikke ser**

Politiken, 2015. - 557 sider

Roman om den tyske soldat Werner, som er ekspert i at opspore radiotransmission, den blinde franske pige Marie-Laure, og eftersøgningen af en uvurderlig juvel under 2. verdenskrig

**Kettu, Katja: Jordemoderen**

People's Press, 2015. - 367 sider

Finland 1944. Den laplandske jordemoder Vildøje forelsker sig hæmningsløst i den traumatiserede SS-officer Johannes, men kan deres kærlighed og deres forstand overleve krigen? Og kan deres ufødte barn?

**Jessen, Ida: En ny tid**

Gyldendal, 2015. - 208 sider

Thyregod, 1927. Lilly er 50 år og netop blevet enke. I sin dagbog ser hun tilbage på sit barnløse ægteskab med den knarvorne læge Bagge og på alt det, der kunne være blevet anderledes, hvis hun havde truffet nogle andre valg

Samhørende: En ny tid ; Doktor Bagges anagrammer

**Jessen, Ida: Doktor Bagges anagrammer**

Gyldendal, 2017. - 156 sider

Thyregod, sidst i 1920'erne. Lægen Vigand Bagge er dødeligt syg, og om natten skriver han og tænker tilbage på sit liv. Ikke mindst på sin mor, sit virke som læge og sit ægteskab

2. del af: En ny tid.

**Riel, Ane: Harpiks**

Tiderne Skifter, 2015. - 256 sider

Fortælling om pigen Livs opvækst i en anderledes familie. Det er en historie om kærlighed, loyalitet og omsorg, men også en uhyggelig fortælling om angst for at miste, om fastholdelse og paranoia - og om ondskab

**Berwald, Charlotte: Dukkehuset**

Historia, 2015. - 275 sider. - (Tusind års skam, [1])

Slægtsroman, hvor den unge Aina hjemsøges af det gamle hus' historier med tragiske følger

**Kline, Christina Baker: Pigen uden navn**

Gad, 2016. - 326 sider

Vivian er 91 og Molly 17, og har begge været plejebørn og oplevet svigt, savn og længsel mod at høre til i en familie. De mødes i Vivians hus i Maine, og hvor umage de end synes at være, opstår der et livsbekræftende venskab mellem dem

**Gárdos, Péter: Feber ved daggry**  
Gyldendal, 2016. - 239 sider

Den ungarske jøde Miklós overlever med nød og næppe sit ophold i Bergen-Belsen lejren, men i flygtningelejren i Sverige får han mod på livet og kærligheden. Han vil giftes

**George, Nina: Det litterære apotek**

Bazar, 2016. - 395 sider

Jean Perdu ejer en flydende bogbutik i Paris og har længe hjulpet andres nødstedte følelser, men nu må han dog efter 20 år endelig forsøge at kurere sit eget knuste hjerte

**Vraa, Mich: Haabet : 1787-1825**

Lindhardt og Ringhof, 2016. - 415 sider

Fregatten Haabet stævner i 1803 ud fra København med skibsreder Frederiksen og hans 14-årige datter Maria om bord. Undervejs afdækkes skibets mørke fortid, samt en række hændelser der har stor indflydelse på Marias opvækst og liv På omslaget: Roman om Dansk Vestindien

**Otsuka, Julie: Og vi kom over havet**

Hr. Ferdinand, 2014. - 191 sider

I 1919 kommer en gruppe unge japanske kvinder til Californien, hvor de skal giftes med mænd, de aldrig har mødt. Der venter dem en hård og slidsom tilværelse i det fremmede, men de fleste holder ud og kæmper for at skabe et liv for sig selv og deres familie

**Atkinson, Kate: Liv efter liv**

Gad, 2014. - 531 sider

I 1910 fødes Ursula uden at vide, at hendes liv bliver formet af evnen til at leve det om og om igen. Med 1900-tallets store begivenheder som baggrund, lever hun sine forskellige skæbner tæt på kærlighed og krig

**Mytting, Lars: Svøm med dem som drukner**

Rosinante, 2015. - 442 sider

Siden forældrene blev dræbt i en fransk skov, har Edvard boet på bedsteforældrenes gård i de norske fjelde. Da bedstefaren dør, sidder han tilbage med mange ubesvarede spørgsmål om familiehistorien, der efterhånden åbenbarer fortielser og tragedier

**Axelsson, Majgull: Jeg hedder ikke Miriam**

Klim, 2015. - 436 sider

På sin 85-års fødselsdag bestemmer Miriam sig for at fortælle sandheden om sin sande identitet til sit barnebarn. Hun lever en tryg tilværelse som husmor i den lille svenske by Nässjö, men fortiden gemmer på en grum historie om dengang hun var romapigen Malika, der blev sendt til koncentrationslejren Ravensbrück

**Murakami, Haruki: 1Q84**

Klim. - 3 bind

Aomame er en 30-årig smart pige, uddannet kampsportsinstruktør, men arbejder p.t. som lejemorder. Tengo er matematiklærer med forfatterdrømme. Han skal omskrive en sær 17-årig piges sære historie. Begge hovedfigurer oplever, at deres virkelighed forvrides let, hvad påvirker deres virkelighed?

**McEwan, Ian: Barnets tarv**

Gyldendal, 2015. - 198 sider

Dommer Fiona Maye står i et stort dilemma. Hun skal træffe afgørelse i en sag om en alvorligt syg 17-årig, der af religiøse årsager nægter at modtage blodtransfusion. Samtidig meddeler hendes mand, at han agter at kaste sig ud i en erotisk affære

**Jón Kalman Stefánsson: Fisk har ingen fødder : en slægtshistorie**

Batzer, 2015. - 407 sider

Byen Keflavik har tre verdenshjørner; havet, vinden og evigheden. Det er en flække - mindre værd end en ko og det sted, hvor man er tættest på døden. Det er byen, der præger Aris ungdom og byen han vender tilbage til, da hans liv trænger til at tage en ny drejning.

**Doerr, Anthony: Noget om Grace**

Politiken, 2016. - 447 sider

David Winkler drømmer begivenheder, før de sker. Detaljerede og uafrystelige drømme. Da han drømmer, at han ikke er i stand til at redde sin druknende spæde datter, flygter han. 25 år senere samler han mod til at vende tilbage

**Hansen, Dörte: Kirsebærlandet**

Rosinante, 2016. - 295 sider

Enspænderen Vera har haft en omtumlet barndom og pludselig står niecen Anne og har brug for husly. De to prøver at skabe et liv sammen

**Jonasson, Jonas: Analfabeten der kunne regne**

Modtryk, 2013. - 379 sider

Fra Sydafrika til Sverige, fra apartheid til Mossad, fra dumhed til genialitet. Det ene absurde optrin afløser det andet i denne underholdende roman, hvor pigen Nombeko fra Sydafrika finder sammen med Holger fra Sverige og hvor de sammen skal forsøge at komme af med en atombombe!